जिला प्रमुख ने जनप्रतिनिधियों की बैठक में दिया टीकाकरण पर जोर
मेवातके सरकारी स्कूलों में टीकाकरण से बच्चों में बीमारी फैलने की अफवाह को लेकर जिला प्रमुख रेखा राजू यादव ने ग्राम पंचायत पालपुर में जनप्रतिनिधियों ग्रामीणों की बैठक ली। इसमें जिला प्रमुख रेखा राजू यादव ने मौजूद ग्रामीण जनप्रतिनिधियों को अवगत कराया कि जिले में सरकार द्वार कोई भी ऐसा टीकाकरण अभियान नहीं चलाया जा रहा है। अगर किसी विद्यालय या ग्रामीण क्षेत्र में इस तरह का कोई गतिविधि असामाजिक तत्व द्वारा की जाती है तो उसकी सूचना तुरंत हमें या प्रशासन को दें। उन्होंने अपने-अपने क्षेत्र में इस तरह की अफवाह से दूर रहकर इनके खिलाफ आवाज उठाने की बात कही। जिला प्रमुख ने ग्रामीणों को आश्वासन दिलाया कि अफवाहों के खिलाफ ग्रामीणों में जागरूकता लाने के लिए तिजारा पंचायत समिति के मेवात क्षेत्र में दौरा जारी रहेगा। इस अवसर पर कांग्रेस नेता राजू यादव, देश पाल यादव, वली मोहम्मद, फतेह मोहम्मद सरपंच, पालपुर सरपंच अरसीदा , अकरम खां सहित मेवात क्षेत्र के ग्रामीण मौजूद थे।
तिजारा. सोमवार को जनप्रतिनिधियों की बैठक लेती जिला प्रमुख अन्य।
hin_Deva hin_Deva hin_Deva